**Αίτηση συμμετοχής στην Ακρόαση ηθοποιών Θεσσαλονίκη (Τραβιάτα) της Εθνικής Λυρικής Σκηνής**

**Ενημέρωση για την Επεξεργασία Προσωπικών Δεδομένων**

Η Εθνική Λυρική Σκηνή (Ε.Λ.Σ.) από τις 25 Μαΐου 2018 εφαρμόζει πολιτική επεξεργασίας προσωπικών δεδομένων προς συμμόρφωση με το Γενικό Κανονισμό Προστασίας Δεδομένων ΕΕ/2016/679 (GDPR).

Στο πλαίσιο αυτής της πολιτικής, σας ενημερώνουμε ότι για τη συμμετοχή στην ακρόαση τα προσωπικά δεδομένα που συλλέγουμε είναι τα εξής:

* Ονοματεπώνυμο, Όνομα Πατρός, Όνομα Μητρός, Ημερομηνία και Τόπος Γέννησης, Οικογενειακή Κατάσταση (έγγαμος/άγαμος, τέκνα), Διεύθυνση, Τηλέφωνο (Σταθερό ή/και κινητό), Διεύθυνση ηλεκτρονικού ταχυδρομείου (email), Υπηκοότητα, Αριθμό Δελτίου Ταυτότητας ή Διαβατηρίου, Προϋπηρεσία, Σπουδές, Δείγμα Υπογραφής, Βιογραφικό Σημείωμα

Τα δεδομένα αυτά θα χρησιμοποιηθούν αποκλειστικά για την ορθή διεξαγωγή της ακρόασης, την αξιολόγηση των υποψηφίων, καθώς και για την ενημέρωσή τους σχετικά με το αποτέλεσμα. Η επεξεργασία των ανωτέρω προσωπικών δεδομένων είναι απολύτως απαραίτητη για την απρόσκοπτη διεξαγωγή της ακρόασης. Τα ανωτέρω προσωπικά δεδομένα δε θα κοινοποιηθούν σε οποιονδήποτε τρίτο, χωρίς να ληφθεί προηγουμένως συγκατάθεση από εσάς για την κοινοποίηση αυτή. Η Εθνική Λυρική Σκηνή λειτουργεί ως Υπεύθυνος για την Επεξεργασία των δεδομένων αυτών. Η επεξεργασία των ανωτέρω προσωπικών δεδομένων βασίζεται στο προπαρασκευαστικό στάδιο πριν τη σύναψη σύμβασης, με βάση ενέργεια που γίνεται από τον υποψήφιο/την υποψήφια.

Το βιογραφικό σας ενδέχεται να συνοδεύεται από οπτικοακουστικό υλικό (φωτογραφίες, βίντεο, ακουστικό υλικό) με σκοπό την καλύτερη εκτίμηση της δουλειάς σας. Το υλικό αυτό ενδέχεται να αποσταλλεί στην ΕΛΣ μέσω τρίτων εταιρειών (π.χ. Youtube, Vimeo, Υπηρεσίες Cloud, κ.ά.). Η ΕΛΣ δεν ευθύνεται για την επεξεργασία των δεδομένων σας από τις εταιρείες αυτές. Παρακαλούμε πριν κάνετε χρήση των υπηρεσιών τους, διαβάστε προσεκτικά τις πολιτικές απορρητού και προστασίας προσωπικών δεδομένων των εταιρειών αυτών.

Για την υποβολή βιογραφικού σημειώματος από ανηλίκους κάτω των 15 ετών, είναι απαραίτητη η συναίνεση του ασκούντος την γονική επιμέλεια.

Σας ενημερώνουμε ότι θα διατηρήσουμε τα ανωτέρω προσωπικά δεδομένα καθ’ όλη τη διάρκεια της συμμετοχής σας στη διαδικασία αξιολόγησης των υποψηφίων.

Στη συνέχεια, σε περίπτωση που γίνεται δεκτός/-ή, θα διατηρήσουμε τα ανωτέρω προσωπικά σας δεδομένα καθ’ όλη τη διάρκεια της συνεργασίας σας με την Ε.Λ.Σ., για την ορθή εκτέλεση της σύμβασης, η οποία θα συναφθεί μαζί σας, καθώς και μετά τη λήξη της συμμετοχής σας για αρχειακούς σκοπούς.

Σε περίπτωση που δε γίνεται δεκτός/-ή, αλλά καταταχθείτε ως επιλαχών/-ούσα, θα διατηρήσουμε τα ανωτέρω προσωπικά σας δεδομένα έως και 5 έτη, ώστε να μπορούμε να σας καλέσουμε να καλύψετε παρόμοια θέση στην Ε.Λ.Σ. ανάλογα με τη θέση που λάβατε στην ακρόαση. Σε περίπτωση που διεξαχθεί άλλη σχετική ακρόαση εντός των 5 ετών, θα διαγράψουμε τα δεδομένα σας. Εφόσον επιθυμείτε να διαγράψουμε νωρίτερα τα δεδομένα σας, παρακαλούμε επικοινωνήστε μαζί μας με τους τρόπους επικοινωνίας που αναφέρονται κατωτέρω.

Σε περίπτωση που δεν καταταγείτε ως επιλαχών/-ούσα, θα διαγράψουμε τα ανωτέρω δεδομένα σας εντός 1 έτους από το πέρας της ακρόασης.

Επίσης, θα αναρτήσουμε το ονοματεπώνυμο όσων επιτύχουν στην ακρόαση στην ιστοσελίδα της Εθνικής Λυρικής Σκηνής, καθώς και σε προωθητικό υλικό για τις παραστάσεις της Ε.Λ.Σ., για σκοπούς προώθησης του καλλιτεχνικού έργου της Ε.Λ.Σ.

Έχετε δικαίωμα να ζητήσετε αντίγραφο των δεδομένων που Ε.Λ.Σ. διαθέτει για εσάς, να μας ζητήσετε να τα διαγράψουμε, να περιορίσουμε την επεξεργασία τους, να σταματήσουμε την επεξεργασία τους, να μας ζητήσετε να τα διορθώσουμε, αν υπάρχει σε αυτά κάποια ανακρίβεια, καθώς και να μας ζητήσετε να τα μεταφέρουμε σε άλλο φορέα, εάν αυτό είναι τεχνικά εφικτό.

Η Εθνική Λυρική Σκηνή σέβεται τα δικαιώματα που έχετε στα προσωπικά σας δεδομένα και σας διευκολύνει στην άσκησή τους. Μπορείτε να απευθύνετε οποιοδήποτε αίτημα, ερώτημα ή παράπονο σχετικά με τα προσωπικά δεδομένα σας επικοινωνώντας με τον Υπεύθυνο Προστασίας Δεδομένων (DPO) της Εθνικής Λυρικής Σκηνής μέσω email στην ηλεκτρονική διεύθυνση dpo@nationalopera.gr ή ταχυδρομικά στη διεύθυνση Εθνική Λυρική Σκηνή, Κέντρο Πολιτισμού Ίδρυμα Σταύρος Νιάρχος, Λεωφόρος Ανδρέα Συγγρού 364, Καλλιθέα Αττικής, υπόψιν του DPO.

Θα απαντήσουμε στο αίτημά σας εντός τριάντα (30) ημερών από την παραλαβή του. Στην περίπτωση που απαιτηθεί επέκταση της ανωτέρω προθεσμίας για την διερεύνηση ή/και τη διεκπεραίωση του αιτήματός σας, θα σας ενημερώσουμε σχετικά, εξηγώντας σας τους λόγους για τους οποίους είναι απαραίτητη η επέκταση της προθεσμίας.

Σε κάθε περίπτωση, εάν αισθάνεστε ότι έχει παραβιαστεί η προστασία των προσωπικών σας δεδομένων με οποιονδήποτε τρόπο, έχετε το δικαίωμα να υποβάλετε παράπονο στην Ελληνική Αρχή Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr))